# Lični računar VAIO Fit 13A/14A/15ASVF13N2/SVF14N2/SVF15N2

## Dobrodošli

Čestitamo vam na kupovini ovog VAIO računara.

Ovaj Korisničko uputstvo – Uvodna verzija pruža ograničene informacije o vašem VAIO računaru.

Da biste ovu datoteku ažurirali do potpune verzije dokumenta Korisnički priručnik, za više informacija pogledajte odeljak Ažuriranje dokumenta Korisnički priručnik na najnoviju verziju.

Vaš VAIO računar ne podržava operacije sa dodirnim ekranom, u zavisnosti od modela koji ste kupili. U tom slučaju, za operacije na računaru koristite miša ili dodirnu tablu.

Sadržaj ovog uputstva može se menjati bez obaveštenja.

### Prvo pročitaj ovo

### Ažuriranje dokumenta Korisnički priručnik na najnoviju verziju

Ažuriranjem ovog dokumenta Korisničko uputstvo – Uvodna verzija putem Interneta možete dobiti potpunu verziju dokumenta Korisnički priručnik sa detaljnim informacijama o vašem VAIO računaru.

Nakon što se Korisnički priručnik ažurira do potpune verzije možete mu pristupiti u bilo kom trenutku, čak i kada niste povezani na Internet.

U okviru potpune verzije uputstva Korisnički priručnik, možete videti informacije o sledećem:

- Opisi delova

- Funkcije i uputstva za rad

- Mere predostrožnosti

- Informacije o rešavanju problema

- Osnovne operacije u sistemu Windows

#### Ažuriranje dokumenta Korisnički priručnik do potpune verzije

1. Povežite vaš VAIO računar sa Internetom.

2. Izađite iz dokumenta Korisničko uputstvo – Uvodna verzija.

   Nakon određenog vremena, Korisničko uputstvo – Uvodna verzija će se automatski ažurirati do najnovije potpune verzije dokumenta Korisnički priručnik.

#### Nagoveštaj

- Ažuriranje može potrajati neko vreme.

- Ako Korisničko uputstvo – Uvodna verzija nije ažurirano, pokrenite VAIO Update i pronađite Korisnički priručnik da biste ga preuzeli ručno.

- Korisnički priručnik se prikazuje na VAIO Care.

#### Pregled datoteka pomoći za Windows OS i operacije sa aplikacijama

Kada imate problema sa radom na vašem VAIO računaru, pokušajte da pogledate Windows pomoć i podrška ili datoteke pomoći koje se nalaze u okviru vaših aplikacija.

Da biste pristupili opciji Windows pomoć i podrška, otvorite dugmad i u polje za pretragu unesite „Pomoć i podrška“.

### Povezivanje na Internet

Potrebno je da povežete svoj VAIO računar sa Internetom pre ažuriranja do potpune verzije dokumenta Korisnički priručnik.

#### Pre povezivanja na Internet

Pre korišćenja Interneta, biće potrebno da se prijavite kod dobavljača Internet usluga (ISP) i konfigurišete uređaje koji su neophodni za povezivanje vašeg VAIO računara na Internet.

Vaš ISP može u ponudi imati sledeće tipove usluga za povezivanje na Internet:

- Optički kabl do kuće (Fiber to the Home - FTTH)

- Digitalna pretplatnička linija (Digital Subscriber Line - DSL)

- Kablovski modem

- Satelit

- Komutirana veza

Za dodatne informacije o uređajima koji su potrebni za pristup Internetu i načinu povezivanja vašeg VAIO računara sa Internetom obratite se vašem ISP-u.

U nastavku je kao primer naveden jedan od načina povezivanja na Internet.

1. Internet

2. Modem

3. Ruter/pristupna tačka

4. LAN kabl (nije isporučen)

5. Wi-Fi(R) (bežične LAN)

#### Korišćenje Wi-Fi mreže

1. Otvorite dugmad i izaberite dugmePostavke.

2. Izaberite(ikona mreže).

3. Izaberite vašu željenu mrežu (SSID) sa liste i Poveži se.

#### Napomena

- Za detaljne informacije o postavkama mreže i uređajima, pogledajte informacije koje ste dobili od vašeg dobavljača Internet usluga (ISP) ili uputstva koja ste dobili uz vaše mrežne uređaje.

#### Korišćenje mreže (LAN) (Modeli opremljeni LAN port)

Vaš VAIO računar možete povezati na mreže pomoću LAN kabla. Povežite jedan kraj LAN kabla u LAN port na računaru a drugi kraj kabla na mrežu. Za detalje o postavkama i uređajima neophodnim za pristup LAN mreži, obratite se vašem administratoru mreže.

#### Napomena

- Veza, način postavljanja ili potrebni uređaji mogu se razlikovati u zavisnosti od vašeg mrežnog okruženja.

### Ažuriranje vašeg VAIO računara

Obavezno ažurirajte vaš VAIO računar da biste povećali njegovu efikasnost, bezbednost i funkcionalnost.

#### Napomena

- Vaš VAIO računar mora biti povezan na Internet da biste preuzeli najnovije verzije.

#### Korišćenje opcije Windows Update

Windows Update omogućava da vaš VAIO računar učinite stabilnijim.

1. Otvorite dugmad i izaberite dugmePretraži.

2. Unesite „Windows Update“ u polje za pretragu da biste potražili Windows Update.

3. Na listi izaberite Windows Update.

4. Pratite uputstva na ekranu da biste završili ažuriranja.

#### Korišćenje opcije VAIO Update

VAIO Update vas automatski obaveštava o novim ažuriranjima koja su dostupna na Internetu, a zatim ih preuzima i instalira na vaš VAIO računar.

1. Otvorite dugmad i izaberite dugmePretraži.

2. Unesite „VAIO Update“ u polje za pretragu da biste potražili VAIO Update.

3. Na listi izaberite VAIO Update.

4. Pratite uputstva na ekranu da biste završili ažuriranja.

#### Ažuriranje antivirusne aplikacije

Antivirusna aplikacija pomaže da se vaš VAIO računar zaštiti od bezbednosnih opasnosti tako što aplikaciju održava ažurnom sa najnovijim verzijama. Nove verzije možete preuzeti i instalirati sa veb lokacije proizvođača.

1. Otvorite dugmad i izaberite dugmePretraži.

2. U polje za pretragu unesite ime antivirusne aplikacije da biste potražili aplikaciju.

3. Izaberite antivirusnu aplikaciju sa liste.

4. Pratite uputstva na ekranu da biste završili ažuriranja.

### Rešavanje problema na vašem VAIO računaru pomoću funkcije VAIO Care

Pomoću VAIO Care, možete redovno sprovoditi provere performansi i dina podešavanja sistema na vašem VAIO računaru da biste održali njegov rad na optimalnom nivou. Pokrenite VAIO Care uvek kada se javi problem. VAIO Care obezbeđuje odgovarajuće radnje i informacije za podršku za rešavanje problema.

#### Pokretanje VAIO Care

Pritisnite dugme ASSIST dok Windows radi.

U nastavku je dat primer snimka ekrana na engleskom jeziku.

* Izgled i sadržaj ekrana su podložni promenama.

#### Nagoveštaj

- Umesto toga, potražite VAIO Care (Desktop) na dugmetuPretraži da biste pokrenuli VAIO Care.

- Za više informacija pogledajte datoteku pomoći koju sadrži VAIO Care.

- Pritiskom na dugme ASSIST dok je vaš VAIO računar isključen prikazuje se ekran VAIO Care (Rescue Mode). Na ovom ekranu možete pokrenuti proces oporavka računara u hitnom slučaju, na primer, kada se Windows operativni sistem ne pokreće.

### Pronalaženje informacija za podršku

Sony veb lokacija za podršku na mreži pruža trenutni pristup informacijama o problemima koji se uobičajeno javljaju. Možete pronaći informacije za podršku, kao što je URL adresa veb lokacije za podršku u opciji Contact & Support u VAIO Care ili isporučenom uputstvu Vodič za brzi početak.

### Windows : Početak

### O ekranu Početak i meniju

Možete dodati prečice do aplikacija, radne površine i veb lokacija koje najviše koristite.

#### Pregled

1. Pločice

   Izaberite pločicu za pokretanje aplikacije i personalizujte ekran Početak dodavanjem i promenom rasporeda pločica.

2. Dugmad

   Potražite aplikacije i datoteke, delite sadržaj, reprodukujte sadržaj na drugim uređajima ili ga štampajte, i podesite vaš VAIO računar.

#### Otvaranje ekrana Početak

Operacije dodirom (Modeli opremljeni dodirnim ekranom)

Otvorite dugmad, a zatim tapnite na dugmePočetak.

Operacije sa mišem/dodirnom tablom

Otvorite dugmad, a onda kliknite na dugmePočetak.

Operacije sa tastaturom

Pritisnite taster(Windows).

#### Nagoveštaj

- Na radnoj površini možete da otvorite ekran Početak ako izaberete opciju(Početak) u donjem levom uglu.

### Otvaranje dugmadi

Možete da otvorite dugme da biste tražili aplikacije i datoteke, delite sadržaj, reprodukujete sadržaj na drugim uređajima ili ga štampate, i podesite vaš VAIO računar.

#### Operacije dodirom (Modeli opremljeni dodirnim ekranom)

Prevucite rukom od desne ivice ka sredini.

#### Operacije sa mišem/dodirnom tablom

Usmerite pokazivač u gornji desni ugao (), a zatim ga pomerite dole ().

Pomoću dodirne table možete i prevlačiti sa desne ivice.

#### Operacije sa tastaturom

Istovremeno pritisnite taster(Windows) i taster C.

### Otvaranje liste aplikacija

Možete da otvorite listu instaliranih aplikacija (ekran Aplikacije) na vašem VAIO računaru.

#### Operacije dodirom (Modeli opremljeni dodirnim ekranom)

Prevucite prstom na gore na ekranu Početak.

#### Operacije sa mišem/dodirnom tablom

Kliknite na ikonuu donjem levom delu ekrana Početak.

#### Nagoveštaj

- Korisno je da aplikacije koje najviše koristite prikačite na ekran Početak. Da biste prikačili aplikacije, kliknite desnim tasterom na ikonu aplikacije na ekranu Aplikacije i izaberite ikonu u meniju koji se pojavljuje u dnu ekrana.

- Možete da tražite aplikacije iz polja za pretragu u gornjem desnom uglu ekrana Aplikacije. Kada imate instaliran veliki broj aplikacija, korisno je da ih pretražujete iz polja za pretragu.

### Pokretanje opcije Aplikacije

Možete da pokrenete aplikacije ako pratite sledeće korake.

1. Otvorite ekran Početak ili ekran Aplikacije.

2. Izaberite željenu aplikaciju.

#### Nagoveštaj

- Korisno je da aplikacije koje najviše koristite prikačite na ekran Početak. Da biste prikačili aplikacije, kliknite desnim tasterom na ikonu aplikacije na ekranu Aplikacije i izaberite ikonu u meniju koji se pojavljuje u dnu ekrana.

- Možete da tražite aplikacije iz polja za pretragu u gornjem desnom uglu ekrana Aplikacije. Kada imate instaliran veliki broj aplikacija, korisno je da ih pretražujete iz polja za pretragu.

### Pretraga sadržaja

Pomoću dugmetaPretraži, možete da tražite datoteke, podešavanja ili veb sadržaj.

Da biste otvorili dugmad pogledajte odeljak Otvaranje dugmadi.

1. Unesite ključnu reč (npr. Windows) u polje za pretragu.

2. Izaberite željenu ikonu ili datoteku iz rezultata pretrage.

#### Nagoveštaj

- Možete izabrati cilj pretrage da biste suzili rezultate pretrage.

### Pregledanje aktivnih aplikacija

Možete da pogledate trenutno aktivne aplikacije prikazivanjem liste na ekranu Početak.

#### Operacije dodirom (Modeli opremljeni dodirnim ekranom)

Prevucite rukom od leve ivice prema sredini dok se ne pojavi mala ikona aplikacije, a zatim prevucite ikonu nazad prema levoj ivici.

#### Operacije sa mišem/dodirnom tablom

Usmerite pokazivač u gornji levi ugao (), a zatim ga pomerite dole ().

#### Operacije sa tastaturom

Istovremeno pritisnite taster(Windows) i taster Tab.

### Promena aplikacija

Možete prelaziti iz jedne trenutno aktivne aplikacije u drugu i obrnuto.

#### Operacije dodirom (Modeli opremljeni dodirnim ekranom)

Prikažite trenutno aktivne aplikacije, dodirnite ikonu željene aplikacije i prevucite rukom od leve ivice prema sredini.

#### Operacije sa mišem/dodirnom tablom

Prikažite trenutno aktivne aplikacije i prevucite ikonu željene aplikacije od leve ivice prema sredini.

### Otvaranje menija aplikacije

Mnoge aplikacije imaju menije koje možete da koristite za kontrolu vaše aplikacije. Pratite uputstva u nastavku za otvaranje menija aplikacije.

#### Operacije dodirom (Modeli opremljeni dodirnim ekranom)

Prevucite rukom od donje ivice ka sredini.

#### Operacije sa mišem/dodirnom tablom

Kada je aplikacija otvorena, kliknite desnim tasterom miša bilo gde na ekranu. Na dodirnoj tabli, kliknite u donji desni ugao.

#### Operacije sa tastaturom

Istovremeno pritisnite taster(Windows) i taster Z.

#### Nagoveštaj

- Otvorite meni aplikacije kada se aplikacija prikaže na ekranu računara.

- Naredbe u aplikacijama se razlikuju u zavisnosti od aplikacije trenutno prikazane na ekranu računara.

### Zatvaranje aplikacija

Možete da zatvorite trenutno aktivne aplikacije prateći uputstva data u nastavku.

#### Operacije dodirom (Modeli opremljeni dodirnim ekranom)

1. Kada je aplikacija otvorena, usmerite u gornji centralni deo ekrana.

2. Prevucite aplikaciju u donji deo ekrana dok aplikacija ne nestane sa ekrana.

#### Operacije sa mišem/dodirnom tablom

1. Kada je aplikacija otvorena, pomerite pokazivač u gornji centralni deo ekrana tako da se pojavi ikona ruke.

2. Prevucite aplikaciju u donji deo ekrana dok aplikacija ne nestane sa ekrana.

#### Operacije sa tastaturom

Istovremeno pritisnite taster Alt i taster F4.

### Instaliranje aplikacija iz Windows prodavnica

Možete instalirati aplikacije iz usluge Windows prodavnica.

Biće vam potreban Microsoft nalog da biste koristili određene aplikacije ili usluge, uključujući uslugu Windows prodavnica.

Informacije o tome kako da kreirate i šta sve možete sa Microsoft nalog, pogledajte Windows pomoć i podrška.

1. Povežite se na Internet.

2. Otvorite ekran Početak i izaberite pločicu Prodavnica.

3. Pronađite aplikaciju koju ćete instalirati.

4. Pratite uputstva na ekranu da biste instalirali aplikaciju.

   Nakon završetka instalacije, na ekranu Aplikacije se pojavljuje ikona aplikacije. Da biste otvorili ekran Aplikacije, pogledajte odeljak Otvaranje liste aplikacija.

#### Nagoveštaj

- Korisno je da aplikacije koje najviše koristite prikačite na ekran Početak. Da biste prikačili aplikacije, kliknite desnim tasterom na ikonu aplikacije na ekranu Aplikacije i izaberite ikonu u meniju koji se pojavljuje u dnu ekrana.

### Otvaranje funkcije Kontrolna tabla

Možete da otvorite opciju Kontrolna tabla ako pratite sledeće korake.

1. Otvorite ekran Aplikacije.

2. Izaberite Kontrolna tabla.

### Otvaranje funkcije Windows pomoć i podrška

Možete da otvorite opciju Windows pomoć i podrška ako pratite sledeće korake.

1. Otvorite ekran Aplikacije.

2. Izaberite Pomoć i podrška.

### Pokretanje opcije Pomoć i saveti

Možete da pokrenete opciju Pomoć i saveti koja objašnjava osnovne operacije u sistemu Windows 8.

1. Otvorite ekran Aplikacije.

2. Izaberite Pomoć i saveti.

### Ulazak u režim spavanja, isključivanje ili ponovno pokretanje

Vaš VAIO računar možete da postavite u režim spavanja ili da ga isključite/ponovo pokrenete ako pratite sledeće korake.

1. Otvorite dugmad i izaberite dugmePostavke.

2. IzaberiteNapajanje i Stanje spavanja, Isključi, ili Ponovo pokreni.

### Promena korisničkih naloga

Možete da pređete u drugi korisnički nalog ako pratite sledeće korake.

1. Otvorite ekran Početak i izaberite ime naloga u gornjem desnom uglu ekrana računara.

2. Izaberite ime željenog naloga.

#### Nagoveštaj

- Da biste kreirali novi korisnički nalog, potrebno je da se prijavite kao administrator. Zatim, otvorite dugmad i izaberite dugmePostavke. U donjem desnom uglu izaberite Promena postavki računara, a u levom oknu izaberite Nalozi i Drugi nalozi.

### Otvaranje prikaza Radna površina

Možete da pristupite radnoj površini sa pločice, kao što pristupate aplikaciji. Otvorite radnu površinu prateći uputstva data u nastavku.

1. Otvorite ekran Početak i izaberite pločicu Radna površina.

### O tipovima korisničkih naloga

Postoje dva tipa korisničkih naloga koji su dostupni u sistemu Windows 8: lokalni nalog i Microsoft nalog.

#### Lokalni nalog

Lokalni nalog čini korisničko ime i lozinka koje ste postavili na vašem VAIO računaru. S obzirom da se očeuje korišćenje jednog lokalnog naloga na jednom računaru, ne možete deliti isti nalog na više računara.

#### Nagoveštaj

- Postavljanje lozinke za lokalni nalog je opcionalno. Ako zaboravite lozinku za lokalni nalog, oporavite vaš VAIO računar.

#### Microsoft nalog

Microsoft nalog čine adresa e-pošte i lozinka koje koristite za prijavljivanje na Microsoft usluge. S obzirom da se Microsoft nalog može postaviti za svakog korisnika, isti nalog možete deliti na više računara. Da biste preuzeli aplikacije iz prodavnice Windows prodavnica, potrebno je da pređete iz lokalnog naloga u Microsoft nalog.

#### Nagoveštaj

- Postavljanje lozinke za Microsoft nalog je obavezno. Ako zaboravite lozinku za vaš Microsoft nalog, obratite se službi za tehničku podršku kompanije Microsoft.

### Prebacivanje sa lokalnog naloga na Microsoft nalog

U sistemu Windows 8, možete se prabaciti iz lokalnog naloga na Microsoft nalog.

Prebacivanjem iz lokalnog naloga u Microsoft nalog, možete preuzimati aplikacije sa usluge Windows prodavnica.

Da biste kreirali Microsoft nalog ili se prebacili na njega, pratite sledeće korake.

1. Otvorite dugmad i izaberite dugme Postavke.

2. U donjem desnom uglu izaberite Promena postavki računara.

3. Izaberite Nalozi i Vaš nalog u levom oknu ekrana Postavke računara.

4. Izaberite Povežite se sa Microsoft nalogom.

5. Pratite uputstva na ekranu.

#### Nagoveštaj

- Da biste prebacili na lokalni nalog, u koraku 4 izaberite Prekini vezu umesto Povežite se sa Microsoft nalogom.

- Ako zaboravite lozinku za vaš Microsoft nalog, obratite se službi za tehničku podršku kompanije Microsoft.

### Žigovi

- SONY i logotip SONY su registrovani žigovi kompanije Sony Corporation.

- VAIO, logotip VAIO i ostali proizvodi kompanije Sony ili servisna imena su žigovi ili registrovani žigovi kompanije Sony Corporation ili bilo kojih njenih pridruženih kompanija.

- Windows i logotip Windows su registrovani žigovi ili žigovi kompanije Microsoft Corporation u Sjedinjenim Američkim Državama i/ili drugim zemljama.

- Wi-Fi je žig ili registrovani žig kompanije Wi-Fi Alliance.

- Sva druga imena sistema, proizvoda i usluga su žigovi njihovih odgovarajućih vlasnika.

- U uputstvu, oznake TM ili (R) nisu određene.

### O međunarodnom ENERGY STAR(R) programu

Sledeće informacije važe samo za proizvode sa oznakom ENERGY STAR.

ENERGY STAR logotipi su pričvršćeni ili prikazani u elektronskom obliku na sledećim lokacijama na proizvodima koji nose oznaku ENERGY STAR.

- Gornji ili prednji deo proizvoda ili Kontrolna tabla

- Pakovanje proizvoda

Da biste potvrdili da se ENERGY STAR logotip nalazi na ekranu računara, otvorite prikaz Kontrolna tabla, izaberite Sistem i bezbednost i Sistem. Da biste otvorili prikaz Kontrolna tabla, pogledajte Otvaranje prikaza Kontrolna tabla.

Kao ENERGY STAR partner, Sony potvrđuje da ovaj proizvod ispunjava ENERGY STAR standarde u pogledu energetske efikasnosti.

Međunarodni ENERGY STAR program za kancelarijsku opremu je međunarodni program koji promoviše štednju energije kroz korišćenje energetski efikasnih računara i kancelarijske opreme. Program podržava razvoj i širenje proizvoda sa funkcijama koje na efikasan način smanjuju potrošnju energije kako bi se doprinelo smanjenju troškova i smanjio uticaj na životnu sredinu.

Za detaljne informacije o programu ENERGY STAR, posetite sledeće veb lokacije:

- http://www.energystar.gov/ (SAD)

- http://www.eu-energystar.org/ (Evropa)

Ovaj računar je dizajniran u skladu sa ENERGY STAR standardima i isporučuje se sa sledećim postavkama za štednju energije koje važe za računar koji radi na naizmeničnu struju:

- LCD pozadinsko osvetljenje se automatski isključuje nakon maksimalno 15 minuta neaktivnosti.

- Računar automatski ulazi u režim spavanja nakon maksimalno 30 minuta neaktivnosti.

Pritisnite dugme(Napajanje) da biste računar vratili u režim normalan rada.

Idi na vrh stranice