# Lični računar VAIO Fit 13A/14A/15ASVF13N2/SVF14N2/SVF15N2

## Povezivanje USB uređaja

Na vaš VAIO računar možete povezati USB (Universal Serial Bus) uređaj, kao što je miš, disketna jedinica, zvučnik ili štampač.

Pri povezivanju se može zahtevati instalacija upravljačkog programa koji ste dobili uz USB uređaj.

Za dodatne informacije pogledajte uputstvo koje ste dobili uz uređaj.

1. Izaberite USB port () koji želite da koristite.
2. Priključite kabl USB uređaja () (nije isporučen) u USB port.

#### Napomena

- Pre upotrebe ćete možda morati da instalirate upravljački program koji ste dobili uz vaš USB uređaj. Za dodatne informacije pogledajte uputstvo koje ste dobili uz USB uređaj.

- Da biste štampali dokumenta, uverite se da je USB štampač kompatibilan sa vašom verzijom sistema Windows.

- Pre siključivanja USB zvučnika sa vašeg VAIO računara, zaustavite reprodukciju DVD diska ili muzike ili isključite računar. Ako USB zvučnike isključite za vreme reprodukcije, to može uzrokovati kvar.

  Za informacije o tome kako da uklonite USB uređaj, pogledajte uputstvo koje ste dobili uz uređaj.

- Da biste vaš VAIO računar i/ili USB uređaje zaštitili od oštećenja, obratite pažnju na sledeće:

  - Kada pomerate vaš VAIO računar dok su USB uređaji povezani, izbegavajte da USB portove izlažete potresima ili udarcima.

  - Ne stavljajte vaš VAIO računar u tašnu ili torbu sa povezanim USB uređajima.

#### Nagoveštaj

- USB portovi na vašem VAIO računaru su kompatibilni sa standardom USB 2.0 i/ili standardom USB 3.0.

  USB portovi koji su kompatibilni sa standardom USB 3.0 se prepoznaju po plavoj boji.

- Pored režima prenosa koje obuhvata standard USB 2.0, standard USB 3.0 određuje sledeći režim prenosa:

  - SuperSpeed: brzina prenosa od 5 Gbps.

Idi na vrh stranice

### Srodne teme

- Povezivanje spoljne disk jedinice
- Punjenje USB uređaja

Idi na vrh stranice