# Lični računar VAIO Fit 13A/14A/15ASVF13N2/SVF14N2/SVF15N2

## Napomene o ugrađenim senzorima

Pre korišćenja ugrađenih senzora pročitajte sledeće mere predostrožnosti radi pravilne upotrebe.

### Napomene o korišćenju ugrađenog akcelerometra

- Dok je vaš VAIO računar povezan na spoljni displej nećete moći da promenite orijentaciju ekrana računara. Ako računar povežete na spoljni displej dok ga koristite u uspravnom položaju, ekran računara će automatski promeniti orijentaciju u položen (horizontalan) položaj.

- Ekran računara može postati izobličen ako promenite njegovu orijentaciju dok je čuvar ekrana aktiviran.

- Neke aplikacije ne podržavaju uspravan položaj ekrana i možda neće raditi ispravno. U tom slučaju koristite svoj VAIO računar u položenom položaju.

### Napomene o korišćenju ugrađenog digitalnog kompasa

- Ugrađeni digitalni kompas radi tako što detektuje pravac magnetnog polja. Ne oslanjajte se isključivo na informacije o lokaciji koje pruža ugrađeni digitalni kompas.

  Na tačnost digitalnog kompasa mogu lako uticati magnetne smetnje i on možda neće pravilno raditi, posebno na sledećim lokacijama:

  - Unutar lifta ili prostorije izgrađene od materijala koji sadrže gvožđe, kao što su gvozdeni ramovi ili armirani beton

  - U blizini strukture od armiranog betona, kao što je pešački most ili hol na aerodromu ili železničkoj stanici

  - U blizini ili unutar voza ili automobila

  - U blizini transformatora na zemlji ili visokonaponskih vodova

  - U blizini metalnih proizvoda, kao što su sto sa metalnim ramom ili metalni nameštaj

  - U blizini materijala koji stvara visok nivo magnetnih smetnji, kao što su magnet, magnetni držač ili zvučnici

    Isporučena ili opcionalna olovka (Digitizer Stylus) sadrži magnet. Ako olovku približite magnetometru () na vašem VAIO računaru ili je stavite na tastaturu u blizini magnetometra, digitalni kompas možda neće raditi pravilno.

    SVF13N

    SVF14N/SVF15N

- Kada magnetizam oko vašeg VAIO računar nije stabilan, tačnost ugrađenog digitalnog kompasa se može smanjiti; međutim, to je uobičajeno i ne predstavlja kvar. U tom slučaju je potrebno obaviti kalibraciju digitalnog kompasa.

  Udaljite se od materijala koji uzrokuju magnetne smetnje, kao što su proizvodi od metala ili magneti, i obavite sledeće operacije dok se aplikacija koja koristi digitalni kompas izvršava.

  Ako koristite isporučenu ili opcionalnu olovku, operacije obavljajte držeći olovku dalje od svog VAIO računara.

  - Postavite VAIO računar na ravnu površinu, uhvatite ga obema rukama, a zatim okrenite 360 stepeni u smeru kretanja kazaljki na satu tako da je LCD ekran okrenut na gore.

  - Postavite VAIO računar na ravnu površinu, uhvatite ga obema rukama, a zatim okrenite 360 stepeni po dužini.

  - Postavite VAIO računar na ravnu površinu, uhvatite ga obema rukama, a zatim okrenite 360 stepeni po širini.

  - Ako problem nastavi da se javlja nakon što svaku od gore navedenih operacija obavite jednom, ponovite iste operacije nekoliko puta. Ako se problem nastavi, koristite VAIO računar na lokaciji sa manjim magnetnim smetnjama.

Idi na vrh stranice