# Lični računar VAIO Fit 13A/14A/15ASVF13N2/SVF14N2/SVF15N2

## Šta da radim ako ne mogu da štampam dokument?

- Proverite da li je vaš štampač kompatibilan sa verzijom Windows sistema koja je instalirana na vaš VAIO računar.

- Kada povežete novi štampač, potrebno je da prvo podesite upravljački program štampača.

  Za informacije o tome kako da podesite upravljački program štampača, posetite veb lokaciju proizvođača ili pogledajte uputstvo koje ste dobili uz štampač.

- Proverite da li su postavke štampača ispravno konfigurisane.

  Za više informacija o postavkama štampača, pogledajte uputstvo koje ste dobili uz štampač.

- Proverite da li je vaš štampač uključen.

  Za dodatne informacije pogledajte uputstvo koje ste dobili uz štampač.

- Uverite se da su veze između kabla za napajanje štampača i adaptera za naizmeničnu struju i između adaptera za naizmeničnu struju i utičnice za naizmeničnu struju bezbedno postavljene.

- Proverite da li je status vašeg štampača prikazan kao na mreži ili spreman.

  Onda, proverite da li su postavke štampača ispravno konfigurisane kao što je dato u uputstvo koje ste dobili uz štampač.

- Proverite da li je vaš štampač postavljen na opciju Postavi kao podrazumevani štampač.

  Za više informacija pogledajte Windows pomoć i podrška (Otvaranje funkcije Windows pomoć i podrška).

- Proverite da li je vaš računar povezan na vašu mrežu (LAN).

  Ako je štampač direktno povezan na mrežu (LAN), proverite da li su ruter ili čvorište uključeni.

  Ako je štampač povezan na server štampača, proverite da se na serveru štampača ne pojavljuje poruka o grešci.

- Proverite da li aplikacija ispravno radi.

  Aplikacija možda ne podržava format vašeg dokumenta. U ovom slučaju, vaš dokument neće biti ispravno odštampan.

  Kontaktirajte izdavača aplikacije ili proizvođača vašeg štampača.

- Proverite da li je izabran ispravan port za vaš štampač.

  Za više informacija o postavkama porta štampača, pogledajte uputstvo koje ste dobili uz štampač ili se obratite proizvođaču.

Idi na vrh stranice