# Lični računar VAIO Fit 13A/14A/15ASVF13N2/SVF14N2/SVF15N2

## Šta da radim ako ne mogu da isključim moj VAIO računar?

- Pratite bilo koju od ovih procedura da biste zatvorili sve aktivne aplikacije a zatim ponovo isključili vaš VAIO računar.

  - Prevucite aplikaciju iz gornjeg centra ekrana u donji centar. Za više informacija pogledajte odeljak Zatvaranje aplikacija.

  - Pritisnite tastere Alt+F4.

    Ako postoje podaci koji nisu sačuvani, sačuvajte ih kada se pojavi poruka potvrde.

- Ako ste na vaš VAIO računar instalirali novu aplikaciju, proverite da li aplikacija pravilno radi, da li su njeni podaci normalni, i da li ste je pravilno koristili.

- Obratite se izdavaču aplikacije ili određenom dobavljaču u vezi tehničke podrške.

- Ako na vaš VAIO računar povežete periferne uređaje, kao što su štampač ili USB uređaj, ili povežete računar na mrežu, isključite sve periferne uređaje ili mrežnu vezu računara, a zatim isključite računar.

  Dok računar komunicira sa perifernim uređajem ili mrežom, Windows ne dozvoljava da se računar isključi. Pored toga, upravljački programi nekih perifernih uređaja ne podržavaju funkciju prinudnog isključivanja računara.

- Ako se ekran računara zamrzne, pritisnite tastere Ctrl+Alt+Delete, izaberite(Isključi) u donjem desnom uglu ekrana računara, a zatim izaberite Isključi.

- Ako se vaš VAIO računar zamrzne uz poruku koja pokazuje da će postavke biti sačuvane ili ako se računar isključuje, pratite procedure date u nastavku.

  - Pritisnite taster Enter.

    Sačekajte neko vreme.

  - Ako se problem nastavi, pritisnite tastere Ctrl+Alt+Delete.

    Sačekajte neko vreme.

- Ako i dalje ne možete da isključite vaš VAIO računar, čak i nakon što ste pratili procedure navedene u ovoj temi, izvršite sledeće operacije.

  Obratite pažnju da izvršavanje ovih operacija može uzrokovati oštećenje radnih podataka. Obavezno isključite računar sa mreže pre nego što izvršite sledeće radnje.

  - Pritisnite tastere Ctrl+Alt+Delete, izaberite(Isključi) u donjem desnom uglu ekrana računara, a zatim izaberite Isključi.

  - Pritisnite i držite dugme(Napajanje) duže od 4 ili 10 sekundi.

  - Isključite adapter za naizmeničnu struju, i tankim, pravim predmetom (kao što je spajalica) pritisnite i držite dugme za isključenje baterije tri do pet sekundi.

Idi na vrh stranice