# Lični računar VAIO Fit 13A/14A/15ASVF13N2/SVF14N2/SVF15N2

## Korišćenje dodirne table

Povlačenjem prsta preko dodirne table možete pomerati pokazivač miša na ekranu računara.

Kada se pokazivač nalazi na vašoj željenoj stavki ili objektu, pritisnite zonu levog dugme ili zonu desnog dugme da biste izvršili različite naredbe ili prikazali menije.

1. Zona levog dugme

2. Zona desnog dugme

#### Klik

Kada se pokazivač nalazi na željenoj stavki ili objektu, pritisnite zonu levog dugme jedanput.

Umesto toga, tapnite na dodirnu tablu jedanput.

#### Dvostruki klik

Kada se pokazivač nalazi na željenoj stavki ili objektu, brzo pritisnite zonu levog dugme dva puta.

Umesto toga, brzo tapnite na dodirnu tablu dva puta.

#### Desni klik

Kada se pokazivač nalazi na željenoj stavki ili objektu, pritisnite zonu desnog dugme jedanput.

Umesto toga, tapnite na dodirnu tablu sa dva prsta.

U zavisnosti od mesta na kome se nalazi pokazivač možete prikazati različite menije sa prečicama.

#### Prevlačenje

Kada se pokazivač nalazi na željenoj stavki ili objektu, pritisnite zonu levog dugme jedanput i, dok držite zonu, pređite prstom preko dodirne table.

Umesto toga, brzo tapnite na dodirnu tablu dva puta, i pri drugom dodiru, prevucite prst.

#### Prevlačenje i puštanje

Prevucite ikonu, kao što je datoteka, na željeno mesto i podignite prst sa zone levog dugme.

Umesto toga, brzo tapnite na ikonu dva puta i, pri drugom dodiru, prevucite prst do željenog mesta i podignite prst sa dodirne table.

#### Listanje

Prelazite sa dva prsta gore i dole po dodirnoj tabli da biste vertikalno listali na ekranu.

Prelazite sa dva prsta s jedne na drugu stranu dodirne table da biste horizontalno listali na ekranu.

#### Prelazak na prethodnu ili narednu stavku bez pomeranja pokazivača

Kada pregledate veb lokacije, slike, itd., postavite tri prsta na dodirnu tablu i prevucite ih s jedne na drugu stranu da biste obavili operaciju pomeranja nazad/napred bez pomeranja pokazivača.

#### Uvećanje ili umanjenje prikaza

Kada pregledate veb lokacije, slike, itd., uštinite dodirnu tablu sa dva prsta da biste zumirali. Razdvojite prste da biste uvećali prikaz ili približite prste da biste umanjili prikaz.

#### Otvaranje menija aplikacije

Postavite prst na gornju ivicu dodirne table i prevucite prstom nadole.

Meni aplikacija se neće pojaviti ako aplikacija ne podržava meni aplikacija.

#### Otvaranje dugmadi

Postavite prst na desnu ivicu dodirne table i prevucite prstom ulevo. Za više informacija pogledajte odeljak Otvaranje dugmadi.

#### Promena aplikacija

Postavite prst na levu ivicu dodirne table i prevucite prstom udesno da biste promenilli aktivnu aplikaciju. Kada je pokrenuto više aplikacija, ponovite ovu operaciju da biste aplikacije menjali u opadajućem redosledu, sa početkom od poslednje korišćene aplikacije.

#### Napomena

- Funkcija pokreta (listanje, nazad/napred, uvećanje/umanjenje prikaza, otvaranje menija aplikacija, otvaranje dugmadi, promena aplikacija) možda neće raditi u zavisnosti od radnog stanja vašeg VAIO računara ili postavki dodirne table.

#### Nagoveštaj

- Oblik dodirne table se razlikuje u zavisnosti od modela koji ste kupili.

- Za detaljne informacije o tome kako da koristite dodirnu tablu, pokrenite VAIO Control Center, kliknite na Input Device, i pogledajte video sa uputstvima. Da biste pokrenuli VAIO Control Center, pogledajte Pokretanje opcije Aplikacije.

Idi na vrh stranice

### Srodne teme

- Omogućavanje/onemogućavanje dodirne table
- Onemogućavanje tapnete funkcije na dodirnoj tabli
- Omogućavanje/onemogućavanje funkcije pokreta

Idi na vrh stranice