# Lični računar VAIO Fit 13A/14A/15ASVF13N2/SVF14N2/SVF15N2

## Šta da radim ako je svetlo napajanja indikator zeleno kada pritisnem dugme za napajanje, ali ekran ostaje prazan?

- Proverite da li su kontrole za osvetljenje i kontrast pravilno prilagođene.

- Izlaz displeja je možda postavljen na spoljni displej.

  Pritisnite tastere Fn+F7 nekoliko puta da biste izabrali željeni izlaz displeja, a zatim pritisnite taster Enter.

- Ako koristite spoljni displej, uverite se da je priključen u utičnicu za naizmeničnu struju i da je uključen. Proverite da li su kontrole za osvetljenje i kontrast pravilno prilagođene.

  Pogledajte uputstvo koje ste dobili uz vaš displej u vezi informacija o tome kako da promenite postavke.

- Pritisnite tastere Alt+F4 nekoliko puta da biste zatvorili prozor aplikacija.

  Možda je došlo do greške aplikacije.

- Ako je posle određenog vremena ekran računara i dalje prazan, ponovo pokrenite vaš VAIO računar prateći procedure u nastavku. Obratite pažnju da ove procedure mogu dovesti do oštećenja radnih podataka.

  - Isključite sve periferne uređaje, kao što su štampač ili USB uređaj, i vaš VAIO računar sa mreže, ako postoji.

  - Pritisnite i držite dugme(Napajanje) duže od 4 ili 10 sekundi i uverite se da je svetlo napajanja indikator isključeno. Zatim ponovo uključite vaš VAIO računar.

- Ako se problem nastavi, ponovo postavite bateriju.

  Pritisnite i držite dugme(Napajanje) duže od 4 ili 10 sekundi i uverite se da je svetlo napajanja indikator isključeno. Isključite sve kablove koji su priključeni na vaš VAIO računar, kao što je adapter za naizmeničnu struju, i tankim, pravim predmetom (kao što je spajalica) pritisnite i držite dugme za isključenje baterije tri do pet sekundi.

  Sačekajte oko pet minuta a zatim vratite sve kablove na mesto i ponovo uključite računar.

- Ako vaš VAIO računar prebacite direktno iz hladnog u toplo okruženje, ili ga koristite u veoma vlažnom okruženju, unutar računara se može kondenzovati vlaga.

  U tom slučaju, sačekajte najmanje jedan sat pre nego što uključite računar.

  Ne koristite računar u veoma vlažnim okruženjima (gde je relativna vlažnost veća od 80%), jer može doći do kvara računara.

Idi na vrh stranice