# Lični računar VAIO Fit 13A/14A/15ASVF13N2/SVF14N2/SVF15N2

## Pravljenje rezervne kopije podataka kada nije moguće pokrenuti Windows

Ako ne možete da pokrenete Windows, napravite rezervnu kopiju podataka pomoću VAIO Care (Rescue Mode): VAIO recovery solutions.

1. Pritisnite dugme ASSIST dok je vaš VAIO računar isključen.

   Pojavljuje se ekran VAIO Care (Rescue Mode).

2. Izaberite Start troubleshooting (recovery).

   Pratite uputstva na ekranu dok se ne pojavi ekran Izbor opcije (Choose an option).

   Potrebno je određeno vreme da se ekran Izbor opcije (Choose an option) pojavi, tako da morate malo sačekati.

3. Izaberite Reši probleme (Troubleshoot) i VAIO recovery solutions.

   Pratite uputstva na ekranu dok se ne pojavi ekran VAIO Care (Rescue Mode): VAIO recovery solutions.

4. Izaberite Tools i Rescue Data.
5. Pratite uputstva na ekranu.

#### Nagoveštaj

- Ako se pojavi prozor za izbor jezika prikaza u koraku 3, izaberite željeni jezik, a zatim U redu.

- Umesto toga, sa medijuma za spasavanje možete pokrenuti VAIO Care (Rescue Mode): VAIO recovery solutions. Za više informacija pogledajte odeljak Spasavanje sa medijuma za spasavanje.

- Preporučuje se da izaberete spoljni čvrsti disk kao lokaciju za čuvanje spasenih dokumenata ako izaberete opciju Custom rescue.

#### Napomene o korišćenju VAIO Care (Rescue Mode): VAIO recovery solutions

- Spasenim datotekama rukujte pažljivo da biste ih zaštitili od neovlašćenog pristupa.

- Onemogućite Windows funkciju za šifrovanje čvrstog diska pre nego što koristite VAIO Care (Rescue Mode): VAIO recovery solutions za izradu rezervne kopije i vraćanje vaših podataka.

  Međutim, neovlašćeni korisnici mogu lako pristupiti spasenim datotekama koje nisu šifrovane na ugrađenom uređaju za skladištenje pomoću medijuma za spasavanje i ove aplikacije. Prema tome, nakon korišćenja aplikacije, obavezno postavite lozinku za pokretanje uređaja ili lozinku za čvrsti disk, omogućite Windows funkciju za šifrovanje čvrstog diska, i čuvajte medijum za spasavanje na bezbednom mestu da biste zaštitili spasene datoteke od neovlašćenog pristupa.

- Da biste vratili podatke zaštićene autorskim pravima, kao što su muzičke datoteke organizovane po aplikacijama za reprodukciju digitalnih medija, koristite alatku za pravljenje rezervne kopije aplikacije koju ste koristili za uvoz tih podataka. Sony ne garantuje kompatibilnost reprodukcije podataka koji nisu vraćeni u prethodno stanje pomoću predviđene alatke za pravljenje rezervne kopije.

- VAIO Care (Rescue Mode): VAIO recovery solutions ne podržava izradu rezervne kopije datoteke čije ime zajedno sa putanjom sadrži više od 260 znakova.

- Korišćenje VAIO Care (Rescue Mode): VAIO recovery solutions ne garantuje izradu rezervne kopije svih podataka na ugrađenom uređaju za skladištenje.

  Sony ne preuzima nikakve obaveze za bilo kakav gubitak podataka koji proizilazi iz procesa izrade rezervne kopije.

- Koristite kabl za napajanje ili adapter za naizmeničnu struju da biste napajali vaš VAIO računar dok koristite VAIO Care (Rescue Mode): VAIO recovery solutions.

- Vaš VAIO računar se automatski ponovo pokreće 72 sata nakon pokretanja funkcije VAIO Care (Rescue Mode): VAIO recovery solutions. Ako su 72 sata protekla tokom procesa pravljenja rezervne kopije, proces će biti zaustavljen i računar će se ponovo pokrenuti. Nema načina da se proces nastavi.

- Spasene datoteke se mogu podeliti u dve ili više datoteka i sačuvati na posebnoj lokaciji ili preimenovati, u zavisnosti od izabrane lokacije. Koristite alatku VAIO Data Restore Tool za vraćanje spasenih datoteka. Za više informacija pogledajte odeljak Vraćanje vaših podataka pomoću VAIO Data Restore Tool.

- Ako spoljni čvrsti disk ili optička disk jedinica ne podržavaju USB vezu, potrebno je da instalirate upravljački program.

Idi na vrh stranice

### Srodne teme

- O rezervnoj kopiji
- O tipovima rezervnih kopija
- Vraćanje vaših podataka pomoću VAIO Data Restore Tool
- Kreiranje tačke vraćanja
- Vraćanje sistemskih datoteka pomoću tačke vraćanja kada ne možete da pokrenete Windows

Idi na vrh stranice