# Lični računar VAIO Fit 13A/14A/15ASVF13N2/SVF14N2/SVF15N2

## Napomene o korišćenju baterije

Pre korišćenja baterije pročitajte sledeće mere predostrožnosti radi pravilne upotrebe.

### O bateriji

- Baterija na vašem VAIO računaru se ne može vaditi.

- Iz bezbednosnih razloga, punjenje baterije se može prekinuti pri višim ili nižim temperaturama.

- Baterija nije potpuno napunjena u trenutku isporuke.

- Dok se baterija koristi ili kada se puni, u njoj dolazi do stvaranja toplote. To je uobičajeno i ne predstavlja razlog za zabrinutost.

### O pražnjenju baterije

Nakon punjenja baterije, ona će se tokom vremena postepeno prazniti, čak i kada se ne koristi. Ako se baterija ne koristi u dužem vremenskom periodu, njena energija se može potrošiti. Preporučuje se da pre upotrebe bateriju ponovo napunite.

### O radnom veku baterije

Radni vek baterije se razlikuje u zavisnosti od upotrebe i postavki.

### O slabljenju i zameni baterije

- Baterija je deo računara koji se troši. Kapacitet postepeno slabi zbog ponovljenih ciklusa punjenja i pražnjenja, i u zavisnosti od ambijentalne temperature tokom korišćenja ili skladištenja. Kao rezultat toga, radni vek baterije se skraćuje, čak i ako je potpuno napunjena, i konačno baterija dolazi do kraja svog radnog veka.

- Ako bateriji brzo ponestane energije nakon što se potpuno napuni ili ako je dostigla kraj svog radnog veka, zamenite je novom.

  Obratite se ovlašćenom Sony servisnom centru/centru za podršku i zamenite bateriju novom baterijom koju je preporučio Sony.

### Kada bateriji ponestaje energije

Ako se baterija isprazni i vaš VAIO računar nije priključen na mrežni napon, napajanje će biti prekinuto i svi podaci na kojima radite biće izgubljeni.

Dok vaš VAIO računar radi na baterijsko napajanje, često snimajte podatke.

Idi na vrh stranice

### Srodne teme

- Napomene o korišćenju izvora napajanja
- Produžavanje radnog veka baterije

Idi na vrh stranice